શહેરમાં રિક્ષાચાલકો દ્વારા પેસેન્જરોને લૂંટી લેવાના સતત વધી રહેલા કિસ્સાના કારણે આજે લોકો રિક્ષાચાલકોને શંકાની નજરે જુએ છે અને તેમાં બેસતાં પહેલા દસ વખત વિચાર કરે છે પરંતુ દરેક રિક્ષાચાલકો લુંટારુ નથી હોતા. આજે માણસાઇ જીવિત હોવાનું ઉત્તમ ઉદાહરણ પૂરું પાડ્યું છે એક રિક્ષાચાલકે જેને પોતાની સૂઝબૂઝથી તેની રિક્ષામાં આવી ગયેલા એક વર્ષના બાળકને પોલીસને સોપ્યું હતું. ચાર દિવસ પહેલાં આ બાળકનું એસ.જી. હાઇવે પરથી અપહરણ થયું હતું.